С настоящия устав се регламентира правната уредба на Народно читалище в с. Сноп, за осъществяване на дейност по смисъла на Закона за Народните читалища,обн.в ДВ бр. 89/22 октомври 1966 г. и измененията в ДВ бр.42/ 05. Юни 2009 г.

 У С Т А В

 На Народно Читалище „ Васил Левски – 2007 „ с.Сноп,общ. Генерал Тошево, обл. Добрич

 Глава първа

 Общи положения

 Чл.1. Народно читалище „ Васил Левски-2007” е самоуправляващо се , независимо и самостоятелно културно – просветно сдружение на населението на с. Сноп,което изпълнява и държавни културно – просветни задачи.

 Чл.2.Народно читалище „ Васил Левски – 2007” е юридическо лице с нестопанска цел в обществена полза със седалище с. Сноп,общ.Генерал Тошево , обл. Добрич и адрес ул.”Първа” № 35,

 Чл.3. В дейността на читалището могат да участват всички физически лица , без ограничения на възраст , пол, политически и религиозни възгледи или етническо сомасъзнание.

 Чл.4. Читалището поддържа отношения на сътрудничество и координация с държавните и обществени органи и организации от различни нива, на които законите възлагат определени задължения в областта на културата.

 Чл. 5. За постигане на своите цели и за провеждане на съвместни дейности и инициативи, читалището може да се сдружава с други читалища.

 Глава втора

 Цели и задачи

 Чл. 6 Целите на Народно читалище „ Васил Левски – 2007” са да задоволяват потребностите на населението свързани с:

1. Развитие и обогатяване на културния живот и социалната дейност в с. Сноп.
2. Запазване на местните обичаи и традиции на българския народ.
3. Възпитание и утвърждаване на националното самосъзнание.
4. Осигуряване на достъп до информация.

Чл..7.За постигане на своите цели,читалището извършва следните основни дейности:

1.Развиване и подпомагане на любителското художествено творчество.

2.Уреждане и поддържане на библиотека.

3.Организиране на празненства,чествания и младежки дейности.

4.Събиране и разпространение на знания за родния край.

5.Представяне на социални и информационни услуги.

Чл.8Читалището може да развива и допълнителна дейност,свързана с предмета на основната мудейност, в съотвествие с действащото законодателство, като приходите от нея се използват за постигане на определени цели свързани с настоящия устав .Читалището не генерира печалба.

Чл.9. Читалището няма право да предоставя собствено или ползвано от него имущество,възмездно или безвъзмездно, за:

 1.За хазартни игри и нощни заведения.

 2.За дейност на нерегистрирани по Закона за вероизповеданията религиозни общности.

 3.За постоянно ползване от политически партии и организации.

 4.За лично ползване от председателя,секретаря,членове на Настоятелството и Проверителната комисия и на членове на техните семейства.

 Глава трета

 Учредяване и членство

 Чл.10.НЧ” Васил Левски – 2007” е правоприемник и продължител на НЧ „Васил Левски- с. Сноп”,

основано през 2007 година.

 Чл.11Читалището е вписано в регистъра на организациите с нестопанска цел в Окръжен съд гр.Добрич и в МК

 Чл.12. Всяка промяна в обстоятелствата по неговата регистрация подлежи на заявяване в Окръжен съд гр.Добрич и в МК-за вписване в публичния регистър.

 Чл.13. Съгласно чл.8 от ЗНЧ,минималния брои членове на читалището е 50.

 Чл.14Членството в читалището е доброволно.Приемането на нови членове се извършва въз основа на писмена молба от кандидата до председателя на читалището.

 Чл.15. Членовете на читалището биват индивидуални, колективни и почетни.

 /1/Индивидуалните членове са лица дееспособни и физически лица.Те биват действителни и спомагателни.

 1.Действителни членове са лица,навършили 18 години,които участват в дейността на читалището,спазват устава,плащат редовно членския си внос и имат право да избират и да бъдат избирани.

 2.Спомагателните членове са лица до 18 години,които нямат право да бъдат избирани , но имат съвещателен глас.

 /2/Колективните членове съдействат за осъществяването целите на читалището ,подпомагат дейносттите подържането и обогатяването на материално техническата база.Те могат да бъда професионални организации,стопански организации,търговски дружества,кооперации и сдружения,културно-просветни и любителски клубове и учебни заведения.Представляват се от законния им представител и имат право само на един глас в Общото събрание.

 /3/Почетните членове на читалището могат да бъдат български и чужди граждани с изключителни заслуги за читалището.

 Чл. 16.Членовете на читалището имат право:

 1.Да участват в дейността на читалището и в обсъждане на въпроси.

 2.Да получават информация за работата и отчетността на читалището.

 3.Да избират и да бъдат избирани в неговите ръководни органи;

 Чл.17.Членовете на читалището са задължени да:

1.Спазват устава на читалището.

2.Плащат определения от Общото събрание членски внос.

3.Пазят и полагат грижи за обогатяване на читалищното имущество.

4.Защитават престижа и интересите на читалището.

 Чл.18. Членството в читалището се прекратява:

1.При лично желание-с писменна молба до председателя на ЧН или при непредвидими обстоятелсва.

2.С прекратяване на читалищято като юридическо лице.

3.При неплащане на членски внос за повече от една година.

4.С изключване по решение на Общото събрание-при виновно поведение,което прави по-нататъшното членство невъзможно :грубо нарушаване устава,непристойно поведение, при посегателства на имуществото на читалището.

 Глава четвърта

 Управление

 Чл.15.Органи на сомауправление на читалището са общото събрание,настоятелството и проверителната комисия.

 Чл.16.Върховен орган на читалището е Общото събрание.То се състои от всички членове,които имат право на глас.

 Чл.17.Общото събрание:

1.Изменя и допълва устава на читалището.

2.Избира и освобождава членовете на настоятелството,проверителната комисия и председателя на читалището.

3.Приема вътрешните актове,необходими за организацията на дейността му.

4.Изключва членове на читалището.

5.Взема решения за членуване или за прекратяване в сдружения.

6.Приема бюджета на читалището.

7. Приема годишния отчет до 30 март на следващата година.

8.Определя размера на членския внос.

9.Отменя решения на органите на читалището.

10.Взема решения за прекратяване на читалището.

11.Взема решения за отнасяне до съда на незаконно съобразните действия на ръководството или отделни членове.

 /2/Решенията на Общото събрание са задължителни за другите органи на читалището.

 Чл.18./1/Редовно общо събрание се свиква от настоятелството най-малко веднъж годишно..

 /2/Извънредно общо събрание се свиква по решение на Настоятелството,по искане на проверителната комисия или на една трета от имащите право на глас членове на читалището.

 Чл.19.Поканата за събрание трябва да съдържа дневния ред,часа и мястото на провеждането му и кой свиква събранието.Тя трябва да бъде получена срещу подпис или връчена не по-късно от 7 дни преди датата на провеждане!В същия срок на вратата на Читалището и на други общодостъпни места в населеното място където е дейността на читалището,трябва да бъде залепена покана за събранието.

 Чл.20.Общото събрание е законно,ако присъстват най-малко половината от имащите право на глас членове на читалището.При липса на кворум,събранието се отлага с един час.Тогава събранието е законно,ако на него присъстват не по-малко от една трета от членовете при редовно Общо събрание и не по-малко от половината читалищни членове плюс един при извънредно Общо събрание.

 Чл.21.Решенията по чл.17.т.1,т.9 и т.10 се вземат с мнозинство повече от 2/3 от всички членове на читалището.Останалите решения се вземат с мнозинство повече от половината от присъстващите на събранието членове на читалището.

 Чл.22. Решенията на Общото събрание могат да бъдат обжалвани,ако 2/3 от членовете предявят иск до Окръжния съд гр. Добрич за отмяна на решението,ако то противоречи на устава или Закона.

 Чл.23. /Изпълнителен орган на Читалището е Настоятелството , което се състои се състои най-малко от трима членове,избрани за срок до три години.

Същите да нямат роднински връзки по права и съребрена линия до четвърта степен и да не са в трудово-правни и наемни отношения с читалището.

 Чл.24./1/ Настоятелството :

1. Свиква общото събрание.
2. Осигурява изпълнението на решенията на общото събрание.
3. 3.Подготвя и внася в общото събрание проект за бюджета на читалището и утвърждава щата му.
4. .Подготвя и внася в общото събрание отчет за дейността на читалището,както и годишния отчет за неговите приходи и разходи.
5. 5.Назначава секретаря и утвърждава длъжността му характеристика.
6. 6.Представя в срок до 31 март отчета за изразходваните от бюджета средства в Община гр.Генерал Тошево,заедно с доклада за осъществените читалищни дейности през предходната година в изпълнение на предложената програма.

 /2/ Настоятелството провежда заседания не по-малко от веднъж на два месеца.

 /3/ Настоятелството взема решение с мнозинство повече от половината от членовете си.

 /4/ Член на Читалищното настоятелство и проверителната комисия нямат право на глас при въпроси, отнасящи се до :

 1.Него , неговия съпруг/а или роднини по права линия-без ограничения, по съребрена-до четвърта степен, по сватовство-до втора степен.

 2.Юридически лица, в които той е управител или може да наложи или възприпяства вземането на решения.

 /5/ Когато поради смърт, трайна физическа невъзможност или подаване на оставка,председателя на читалището престане да изпълнява задълженията си, или когато поради същите причини Настоятелството или Проверителната комисия останат с по-малко членове от предвидените, в срок от два месеца се свиква Общо събрание за избор на нов Председател и попълване състава на съответния орган.

 Чл.25. /1/ Председателят на читалището е член на настоятелството и се избира от Общото събрание за срок до три години.

 /2/Председателят на читалището:

1.Организира дейността на читалището съобразно ЗНЧ, У СТАВА И РЕШЕНИЯТА НА Общото събрание.

2.Представлява читалището.

3.Свиква и ръководи заседанията на Настоятелството и председателства Общото събрание.

4. Отчита дейността си пред Настоятелството.

5. Сключва и прекратява трудовите договори със служителите съобразно бюджета и въз основа решение на Настоятелството.

6. Изготвя и представя ежегодно в Общината, в законно установените срокове, планове и отчети за дейността и финансите на читалището.

 Чл. 26 /1/ Секретаря на читалището:

1.Организира изпълнението на решенията на Настоятелдството, включително решенията за изпълнение на бюджета.

2.О рганизира текущата основна и допълнителна дейност.

3. Отговаря за работата на щатния и хонорувания персонал.

4. Представлява читалището заедно и поотделно с Председателя.

5. Участва в работата на Настоятелството със съвещателен глас.

 /2/Секретаря на Читалището не може да е в роднински връзки с членове на читалищното настоятелство и на проверителната комисия по права и по съребрена линия до четвърта степен, както и да бъде съпруг/съпруга на Председателя.

 /3/. Секретаря е щатен служител и се назначава от Председателя въз основа на решение на Настоятелството.

 Чл.27./1/ Проверителната комисия се състои най-малко от трима членове,избрани за срок до три години.

 /2/ Членовете на проверителната комисия не могат да бъдат лица,които са в трудово правни отношения с читалището или са роднини на членовете на Настоятелството, на председателя или секретаря на читалището по права линия, съпрузи, братя,сестри и роднини по сватовство от първа степен.

 /3/Проверителната комисия осъществява контрол върху дейността на настоятелството, на председателя и секретаря по спазване на закона, устава и решенията на общото събрание.

 /4/. При констатиране нарушения проверителната комисия уведомява общото събрание на читалището, а при данни за извършено престъпление и органите на прокуратурата.

 Чл. 28. Не могат да бъдат избирани за членове на настоятелството и проверителната комисия, за председател и секретар на читалището лица,които са осъждани за умишлени престъпления от общ характер.

 Чл. 29. Членовете на Настоятелството, включително председателят и секретарят на читалището не трябва да имат конфликт на интереси по смидъла на Закона за предотвратяване и разкриване на конфликт на интереси.

 Глава пета

 Имущество и финансиране

 Чл. 30. Имуществото на читилището се състои от право на собственост и от други вещни права, вземания, ценни книжа, други права и задължения.

 Чл. 31. Читалището набира средства от следните източници:

1.Членски внос.

2. Субсидия от държавния и общински бюджет

3..Дарения и завещания.

4.Наеми от движимо и недвижимо имущество.

5.Други приходи.

 Чл. 32./1/ Читалището може да развива и допълнителна стопанска дейност, свързана с предмета на основната му дейност, в съответствие с действащото законодателство.

 /2/ Приходите от нея могат да се ползват само за определените в устава цели

 /3/Читалището не разпределя печалба.

 Чл. 33/1/ Читалището не може да отчуждава недвижими вещи и да учредява ипотека върху тях.

 /2/Движимите вещи могат да бъдат отчуждавани, залагани, бракувани или заменяни с по-доброкачествени само по решение на настоятелството.

 Чл. 34 /1/ Съгласно ЗНЧ от преходните и заключителни разпоредби читалището има право на безвъзмездно ползване на сграда,публична общинска собственост, по реда на Закона за общинска собственост.

 /2/ На основание ЗНЧ НЧ „Васил Левски -2007” има право на ползване на 50 дка земя от общинския поземлен фонд,ако има такъв.

 /3/ Правото на ползване се погасява с прекратяването на читалището.

 Глава шеста

 Прекратяване

 Чл.35. Цялата изходяща документация на читалището да съдържа наименованието на читалището, седалището и адреса и да бъде подпечатена с печата на читалището.

 Чл.36 Настоящият Устав е приет с квалифицирано множество на Общо събрание на читалището ,проведено на 21.04.2010 година в съответствие с изискванията на ЗНЧ /дв бр.42 от 05.06.2009 година/ и влиза в сила от дена на вписването му в Окръжен съд – гр. Добрич.

 /1/Уставът може да бъде изменян и дописван по реда на ЗНЧ, ЗЮЛНЦ или при промени в законодателството.

 /2/ За неуредените с този устав въпроси се прилагат нормите на действащото в Република България законодателство.